αρχοντος εν τωι κοινωι ευαγγελου επι δε πολεως ευφηρου μηνος αλαλκομενειου τετραδι επι δεκα επεψηφιζε κλεαρχος αριστονικος ευφηρου ειπεν επειδη μενεκλης ευνους ων διατελει τηι πολει τηι ωρωπιων εν τε τωι προτερον χρονωι παντι και εν τωι νυν και κοινηι τηι πολει και ιδιαι εκαστωι των πολιτων εις α αν εκαστος παρακαλει δεδοχθαι τωι δημωι μενεκλην πυθοδωρου αθηναιον προξενον ειναι της πολεως ωρωπιων και αυτον και εκγονους και ειναι αυτοις γης και οικιας εγκτησιν και ισοτελειαν και ασυλιαν και ασφαλειαν και πολεμου και ειρην[ης] και κατα γην και κατα θαλατταν καθαπερ τοις αλλοις προξενοις.
Boiotia — Oropos (Skala) — Amphiareion — ca. 240-180 BC — IG VII 322
 ca. 240-180 BC 